Տվյալ մեթոդն ունի բավականին բարդ կառուցվածք, սակայն կարճ կարելի է ներկայացնել այսպես: Հետազոտության ժամանակ պացիենտը պառկում է սարքավորման մեջ և ընթացքում լինում են հատուկ մագնիսական ալիքներ և իմպուլսներ, որոնց ի պատասխան ամեն մի հյուսվածք տալիս է իր արձագանքը, որն ընկալվում է հատուկ ընկալիչների միջոցով և բարդ վերամշակում անցնում համակարգչային ծրագրերի միջոցով: Արդյունքում ստացվում են տվյալ հատվածի եռաչափ պատկերները: Դրանք մանրամասն հետազոտելով՝ բժիշկ-ռադիոլոգները գրում են եզրակացությունը, որը հիմք է դառնում վերջնական ախտորոշման համար: